open-index/open-wikipedia-markdown huggingface dataset:
Terminator Salvation

***Terminator Salvation*** é un filme de ciencia ficción e acción de 2009 dirixido por McG con guión de John Brancato e Michael Ferris, o cuarto da serie *Terminator*, protagonizado por Christian Bale como o líder da resistencia do futuro John Connor, Sam Worthington como o ciborg Marcus Wright e Bryce Dallas Howard como Kate Connor. No filme tamén aparece o personaxe de Kyle Reese do filme orixinal de 1984, interpretado por Anton Yelchin e descríbese a orixe do modelo T-800.

## Sinopse 
*Terminator Salvation*, ambientada en 2018, céntrase na guerra entre a humanidade e a rede informática Skynet, despois dalgúns problemas na preprodución ó adquirir The Halcyon Company os dereitos da franquía Terminator dos produtores executivos Andrew G. Vajna e Mario Kassar.

## Personaxes 
* Christian Bale como John Connor.
* Sam Worthington como Marcus Wright.
* Anton Yelchin como Kyle Reese.
* Bryce Dallas Howard como Kate Connor.
* Moon Bloodgood como Blair Williams.
* Common como Barnes.
* Helena Bonham Carter como Dra. Serena Kogan.
* Jadagrace Berry como Star.
* Michael Ironside como Xeneral Ashdown.
* Terry Crews como Capitán Jericho.
* Linda Hamilton como a voz de Sarah Connor.

## Produción 
O filme comezou a rodarse en maio de 2008 en Novo México. A estrea foi o 21 de maio de 2009.

## Notas 
## Véxase tamén 
* *Terminator*
* *Terminator 2: O xuízo final*
* *Terminator 3: A rebelión das máquinas*

### Ligazóns externas 
* Ficha en IMDb 
* Ficha en Filmaffinity 
* Web Oficial
Obihiro

**Obihiro** (帯広市, おびひろし, *Obihiro-shi*) é unha cidade e concello da subprefectura de Tokachi e da prefectura de Hokkaidō no Xapón, capital da súa subprefectura. Está situado no centro-sur da illa de Hokkaidō, ao norte do Xapón. A súa superficie é de 618,94&nbsp;km², a poboación é de 168.532 habitantes (2009) e ten unha densidade de poboación de 272 h/km².

O concello de Obihiro limita cos concellos de Memuro, Otofuke, Makubetsu, Sarabetsu, Nakasatsunai (que son da subprefectura de Tokachi); de Hidaka, Biratori e Niikappu (que son da subprefectura de Hidaka).

## Véxase tamén 
### Outros artigos 
* Lista de concellos do Xapón
X-Men Origins: Wolverine

***X-Men Origins: Wolverine*** é un filme fantástico estadounidense de 2009 baseado en Wolverine, personaxe de banda deseñada da Marvel Comics. A súa estrea mundial foi o 8 de abril de 2009 en Sidney. O filme dirixiuno Gavin Hood e está protagonizado por Hugh Jackman como o personaxe principal, xunto con Liev Schreiber, Danny Huston, will.i.am, Lynn Collins, Taylor Kitsch e Ryan Reynolds. É o cuarto filme da serie X-Men e serve como precuela dos filmes previos, ambientado entre 10 e 17 anos antes do filme *X-Men*.

## Sinopse 
A trama céntrase no pasado violento do mutante Lobeto e a súa relación co seu medio irmán Victor Creed, así como os primeiros encontros co coronel William Stryker, o seu tempo co Equipo X e a operación na que cubriron do metal indestrutible adamantium todo o seu esqueleto.

A película filmouse na súa maioría en Australia e Nova Zelandia, con localizacións tamén no Canadá, con conflitos entre o director Hood e os executivos da Fox. O filme leva recadado 360 millóns de dólares en todo o mundo.

## Notas
Tupac Shakur

**Lesane Parish Crooks**, máis coñecido polo pseudónimo de **Tupac Amaru Shakur** e tamén coñecido polos nomes artísticos de **2Pac** (ou simplemente **Pac**) e **Makaveli**, nado en Manhattan o 16 de xuño de 1971 e finado o 13 de setembro de 1996 en Las Vegas, foi un rapeiro estadounidense.

## Traxectoria 
Fillo da activista dos Panteras Negras, Afeni Shakur, recibiu o seu nome en homenaxe ó líder indíxena Túpac Amaru II. Shakur publicou en vida 5 álbums e outros moitos apareceron tras a súa morte, a maior parte das súas cancións tratan da vida violenta e dura nos guetos, o racismo, as desigualdades sociais e as rivalidades con outros rapeiros. Comezou a súa carreira como bailarín para o grupo de hip hop alternativo Digital Underground e pertenceu ós grupos Outlawz, Emcees, Two From The Crew, Strictly Dope e Thug Life. Morreu en 1996 tras pasar sete días en coma ó ser tiroteado na cidade das Vegas, nun crime que non se resolveu. Segundo o Libro Guinness dos Récords é o rapeiro que máis discos vendeu no mundo, con 50 millóns nos Estados Unidos e 80 millóns no resto do mundo, o seu éxito contribuíu á expansión mundial do rap nos anos 90 e o seu carisma, a súa fantasía, o seu léxico coidado e a súa morte prematura convertérono nunha das grandes iconas do xénero.

## Discografía 
* 1991: *2Pacalypse Now*
* 1993: *Strictly 4 My N.I.G.G.A.Z.*
* 1995: *Me Against the World*
* 1996: *All Eyez on Me*
* 1996: ''The Don Killuminati: The 7 Day Theory
Bandeira de Yukón

A **bandeira de Yukón, Canadá**, é unha tricor verde, branca e azul co escudo de Yukón no centro, enriba dunha coroa de epilobios, as flores do territorio.
Kurihara

**Kurihara** (栗原市, くりはらし, *Kurihara-shi*) é un concello da prefectura de Miyagi no Xapón. Está situado no centro da rexión de Tōhoku e ó norte da prefectura, ao noroeste da illa de Honshū. A súa superficie é de 804,93&nbsp;km², a poboación é de 76.156 habitantes (2009) e ten unha densidade de poboación de 94,6 h/km².

O concello de Kurihara limita cos concellos de Ōsaki, Tome (que son da prefectura de Miyagi); de Higashinaruse, Yuzawa (que son da prefectura de Akita); e Ichinoseki (este último é da prefectura de Iwate).

## Historia 
A cidade de Kurihara foi fundada pola fusión de 10 concellos do distrito de Kurihara (*Tsukidate*, *Wakayanagi*, *Kurikoma*, *Takashimizu*, *Ichihasama*, *Semine*, *Uguisuzawa*, *Kannari*, *Shiwahime* e *Hanayama*) no ano 2005.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Kurihara .
Tome

**Tome** (登米市, とめし, *Tome-shi*) é un concello da prefectura de Miyagi no Xapón. Está situado no centro-leste da rexión de Tōhoku e no centro da prefectura, ao noroeste da illa de Honshū. A súa superficie é de 536,38&nbsp;km², a poboación é de 85.027 habitantes (2009) e ten unha densidade de poboación de 159 h/km².

O concello de Tome limita cos concellos de Kurihara, Ōsaki, Wakuya, Ishinomaki, Minamisanriku, Motoyoshi (que son da prefectura de Miyagi); de Fujisawa e Ichinoseki (que son da prefectura de Iwate).

## Historia 
A cidade de Tome foi fundada pola fusión de 8 concellos de vilas do distrito de Tome (*Hasama*, *Toyoma*, *Minamikata*, *Tōwa*, *Nakada*, *Toyosato*, *Yoneyama* e *Ishikoshi*) e un concello de vila do distrito de Motoyoshi (*Tsuyama*) no ano 2005.

## Personaxes de sona 
* Shōtarō Ishinomori (石ノ森章太郎) - Mangaka
* Katsuhiro Ōtomo (大友克洋) - Mangaka e director de cine

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Tome .
Ludeiros

Como topónimo **Ludeiros** pode referirse a:

;En Galiza
***Ludeiros**, lugar da parroquia de Manín, no concello de Lobios;
***Ludeiros**, lugar da parroquia de Vilar de Astrés, no concello de Ourense;
***Ludeiros**, lugar da parroquia de Casardeita, no concello de Ramirás.

## Véxase tamén
### Outros artigos
Natori

[250px|miniatura|dereita|O aeroporto de Sendai, en terreo de Natori, afectado polo [Terremoto e tsunami de Sendai de 2011|tsunami de 2011.]]
**Natori** (名取市, なとりし, *Natori-shi*) é un concello da prefectura de Miyagi no Xapón. Está situado na rexión de Tōhoku e ó sueste da prefectura, ao noroeste da illa de Honshū. A súa superficie é de 100,07&nbsp;km², a poboación era de 71.262 habitantes en 2009, cunha densidade de poboación de 712 h/km².

En marzo do ano 2011 foi unha das zonas máis afectadas polo sismo e posterior tsunami, que causou un número indeterminado de mortos e desaparecedos.

O concello de Natori limita cos concellos de Sendai, Murata e Iwanuma.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Natori .
Hokuto, Hokkaidō

**Hokuto** (北斗市, ほくとし, *Hokuto-shi*) é un concello da subprefectura de Oshima e da prefectura de Hokkaidō no Xapón. Está situado ao suroeste da illa de Hokkaidō, no norte do Xapón. A súa superficie é de 397,30&nbsp;km², a poboación é de 49.371 habitantes (2009) e ten unha densidade de poboación de 124 h/km².

A cidade de Hokuto foi fundada pola fusión do concello da vila de *Kamiiso* do distrito de Kamiiso e o concello da vila de *Ōno* do distrito de Kameda no ano 2006

O concello de Hokuto limita cos concellos de Kikonai, Mori, Nanae, Hakodate (que son subprefectura de Oshima); e Assabu (este último é da subprefectura de Hiyama).

## Véxase tamén 
### Outros artigos 
* Lista de concellos do Xapón
Ishikari

**Ishikari** (石狩市, いしかりし, *Ishikari-shi*) é un concello da prefectura de Hokkaidō no Xapón. Está situado ao oeste da illa de Hokkaidō, na subprefectura de Ishikari. A súa superficie é de 721,86&nbsp;km², a poboación é de 61.191 habitantes (2009) e ten unha densidade de poboación de 84,8 h/km².

O concello de Ishikari limita cos concellos de Tōbetsu, Sapporo (que son da subprefectura de Ishikari); de Otaru (da subprefectura de Shiribeshi); de Shintotsukawa (da subprefectura de Sorachi); e de Mashike (este último é da subprefectura de Rumoi).

## Véxase tamén 
### Outros artigos 
* Lista de concellos do Xapón
The Notorious B.I.G.

**Christopher George Latore Wallace**, nado en Brooklyn (Nova York) o 21 de maio de 1972 e finado nos Ánxeles (California) o 9 de marzo de 1997, foi un rapeiro estadounidense, máis coñecido como **The Notorious B.I.G.**. Tamén se lle coñece como **Biggie Smalls** (como o refinado gánster do filme de 1975 ''Let's Do It Again*) ou como **Frank White** (como o personaxe interpretado por Christopher Walken en *King of New York*).

## Traxectoria 
Wallace medrou durante os anos de auxe do crack, comezou a traficar con drogas con moi pouca idade. Cando publicou o seu primeiro álbum en 1994 *Ready to Die*, xa era a figura central na escena hip hop da Costa Leste que rivalizaba coa Costa Oeste liderada por Tupac Shakur. Ó ano seguinte forma o grupo Junior M.A.F.I.A. con outros amigos de infancia.

Faleceu o 9 de marzo de 1997  tiroteado no seu coche nos Ánxeles. Quince días despois publicouse o seu segundo álbum, *Life After Death'', que acadou o número un nas listas americanas, converténdose no álbum de hip hop máis vendido con 28 millóns de discos. Editáronse outros tres álbums despois da súa morte. A MTV clasificouno no terceiro posto na lista dos máis grandes MC de todos os tempos.
Twilight

**Twilight**, unha palabra inglesa que significa crepúsculo, pode referirse a:
* Twilight, localidade dos Estados Unidos
* Twilight Peak, montaña dos Estados Unidos
* Twilight, banda estadounidense de black metal
* Twilight, novela de Stephenie Meyer que deu orixe a unha serie
* Twilight, filme baseado na novela homónima
* Twilight, filme de intriga de Robert Benton
Contra proferentem

O principio de interpretación ***contra proferentem***, tamén denominado ***interpretatio contra stipulatorem***, estabelece que cando non é posíbel facer unha interpretación literal dun contrato por causa de cláusulas ambiguas ou contraditorias, a interpretación non deberá beneficiar á parte que ocasionou a escuridade.

Este principio existe tanto no Common Law como no Dereito español, onde está recollido no artigo 1.288 do Código Civil de España e no artigo 6.2 da Lei de Condicións Xerais da Contratación de España.

## Notas 
* Sentenza do 2 de abril de 2009, do Tribunal Supremo de España.
* Sentenza do 13 de maio de 2008, do Tribunal Supremo de España: Nº de Resolución 394/2008.
American Idol

miniatura|300px|Kelly Clarkson gañadora da primeira edición
**American Idol** (**American Idol: The Search for a Superstar** na primeira tempada) é un programa de televisión estadounidense, que consiste nun concurso de talentos na procura do mellor cantante. Creouno Simon Fuller baseado no Pop Idol británico e comezou a emitirse o 11 de xuño de 2002, converténdose nun dos programas máis populares da televisión norteamericana.

Mediante audicións por todo o país o programa procura descubrir o mellor cantante, os xuíces encárganse de realizar as críticas e avaliar a actuación dos participantes, Randy Jackson e Simon Cowell fórono en todas as tempadas e Paula Abdul das tempadas unha a oito e Kara DioGuardi na oito. O público por medio do voto telefónico decide nas últimas fases. O presentador é Ryan Seacrest, o humorista Brian Dunkleman foi copresentador na primeira tempada. A banda de American Idol diríxea Rickey Minor.

Nos Estados Unidos o programa emíteo a Fox os xoves e os venres pola noite, no Canadá tamén a emite en directo a CTV. Noutros países como Australia, Reino Unido ou Israel emítese con algún atraso.

## Gañador 
* Series 1 (2002): Kelly Clarkson
* Series 2 (2003): Ruben Studdard
* Series 3 (2004): Fantasia Barrino
* Series 4 (2005): Carrie Underwood
* Series 5 (2006): Taylor Hicks
* Series 6 (2007): Jordin Sparks
* Series 7 (2008): David Cook
* Series 8 (2009): Kris Allen
Relapse

***Relapse*** é o sexto álbum de estudio do rapeiro estadounidense Eminem. Gravado por Interscope Records, xunto coas subsidiarias Aftermath Entertainment e Shady Records saíu á venda 15 de maio de 2009. É o primeiro álbum de estudio de Eminen desde Encore que data de 2004, finalizando así o hiato musical do artista que duraba cinco anos. Dr. Dre, produciu a maioría dos tracks do álbum e participou tamén no primeiro sinxelo "Crack a Bottle", con 50 Cent. "We Made You" foi o segundo sinxelo e tamén chegou ós primeiros postos das listas de vendas. Outros sinxelos foron "3 a.m.", "Old Time's Sake" e "Beautiful".

Relapse debutou número un nas listas de álbums nos Estados Unidos, vendendo 608.000 discos na primeira semana no país e máis dun millón en todo o mundo, chegando a primeiro das listas en países como Francia, Alemaña, Reino Unido ou Australia.

## Cancións
Revolución iraniana

A **Revolución iraniana** de 1979 foi o proceso de mobilizacións que desembocou no derrocamento do xa Mohammad Reza Pahlavi e a conseguinte instauración da república islámica actualmente vixente en Irán. Malia que a revolución decote é cualificada de islámica, nun primeiro momento en realidade foi un movemento amplo e heteroxéneo que progresivamente foi sendo hexemoneizado polo clero xiíta baixo o liderado do aiatolá Ruhollah Khomeini.

## Notas
Atol Erikub

O **Atol Erikub** é un atol deshabitado localizado na área central da Cadea Ratak nas Illas Marshall. O atol está lixeiramente ao sur dun atol lixeiramente máis grande chamado Wotje.

Hai 6 illas que se combinan para crear unha área total de terra de 1´53 km², un dos máis pequenos das Illas Marshall. As 6 illas rodean unha lagoa central que cobre unha área de 230 quilómetros cadrados.

Debido a súa escasísima elevación sobre o nivel do mar, é moi factible que este conxunto de illas sexan tapadas pola auga nun futuro próximo, debido ao quecemento global que provoca desxeos.

## Historia 
O atol Erikub foi reclamado polo Imperio Alemán xunto co resto das Illas Marshall en 1884. Despois da primeira guerra mundial, a illa caeu baixo o Mandato do Pacífico Sur do Imperio xaponés. Tras o final da segunda guerra mundial, Erikub quedou baixo o control dos Estados Unidos, como parte do Territorio en Fideicomiso das Illas do Pacífico. A illa forma parte da independente República das Illas Marshall desde 1986.

## Véxase tamén 
### Ligazóns externas 
* Páxina do atol en Oceandots.com
Mickey Rourke

**Philip Andre "Mickey" Rourke, Jr.**, nado o 16 de setembro de 1952 en Schenectady (Nova York), é un actor estadounidense

## Traxectoria 
É ben coñecido polas súas interpretacións en filmes de acción e suspense dos anos 80. Despois de 2005 coñece un rexurdimento do seu éxito, que se confirma en 2009 coa obtención dun Globo de Ouro e un nomeamento ós Oscar polo seu traballo en The Wrestler.

Preparouse para ser un boxeador na súa xuventude, Rourke foi durante un curto período de tempo boxeador profesional nos anos 90.

## Filmografía 
## Véxase tamén 
### Ligazóns externas 
* Ficha na IMDb
Jonas Brothers

Os **Jonas Brothers** son unha banda masculina estadounidense formada en 2005, que gañou a súa popularidade pola súa participación na canle Disney Channel. No verán de 2008 protagonizaron a película orixinal de Disney Channel *Camp Rock*, así como a súa secuela, *Camp Rock 2: The Final Jam*.

O grupo está formado por tres irmáns procedentes de Nova Jersey: Paul Kevin Jonas II, Joseph Adam Jonas e Nicholas Jerry Jonas, coñecidos simplemente por Kevin Joe e Nick Jonas, e ata o de agora publicaron catro álbums: ''It's About Time*, *Jonas Brothers*, *A Little Bit Longer* e *Lines, Vines and Trying Times*, aínda que xa fixeron pública a súa intención de sacar un novo disco para 2012, pero afirmando que non teñen presa.

No ano 2008 foron nomeados na 51ª cerimonia dos Premios Grammy na categoría de Mellor Novo Artista e gañaron o de Artista Revelación nos American Music Awards. Datos de maio do 2009, antes da publicación de *Lines, Vines and Triying Times*, revelan que venderan arredor de oito millóns de discos en todo o mundo.

## Traxectoria 
Orixinarios de Wyckoff, Nova Jersey, a banda está formada por tres irmáns: Kevin Jonas, Joe Jonas e Nick Jonas. No seu primeiro ano participaron en diversas xiras, como abreconcertos de Kelly Clarkson, Jesse McCartney, Backstreet Boys, Joey Page e The Click Five e a final de ano nunha campaña antidroga con Aly & AJ e as Chettah Girls. A comezos de 2006 foron os abreconcertos de The Veronicas. No verán de 2008 participaron no filme Camp Rock. O grupo gravou catro álbums: *It's About Time*, *Jonas Brothers*, *A Little Bit Longer* e *Lines, Vines and Trying Times''. En 2008 o grupo foi nomeado ó premio ó mellor artista novo nos Premios Grammy e gañaron o premio ó artista revelación dos American Music Awards. Ata a data venderon máis de oito millóns de discos en todo o mundo.
Aleksander Skrzyński

**Aleksander Józef Skrzyński**, nado en Zagórzany o 19 de marzo de 1882 e finado en Łąkociny o 25 de setembro de 1931, foi un xurista e político, que chegou a primeiro ministro de Polonia entre 1925 e 1926. Tamén foi Ministro de Relacións Exteriores do seu país dúas veces: 1922-1923, e 1924-1926.

## Notas
Twilight (novela)

***Twilight*** (en galego, ***Bocanoite***) é unha novela de fantasía e romance para mozos de Stephenie Meyer quen a presentou a 14 axentes que a rexeitaron pero que cando se publicou en 2005 se converteu nun éxito de vendas, debutando no quinto posto da lista do *New York Times* ó mes da súa publicación. Segundo a *Publishers Weekly* foi un dos mellores libros xuvenís de 2005. O libro vendeu 25 millóns de exemplares en todo o mundo, e permaneceu na lista do New Yory Times 91 semanas. Ademais, traduciuse a 37 linguas.

## Argumento 
É o primeiro libro da serie *Twilight* que se compón de catro libros, *New Moon*, *Eclipse* e *Breaking Dawn*, e presenta á moza de dezasete anos Isabella "Bella" Swan que se traslada de Phoenix a Forks, Washington para vivir con seu pai. Durante o transcorrer da novela, atópase en perigo ó namorarse dun vampiro, Edward Cullen. Fíxose unha adaptación cinematográfica estreada en 2008 que foi un éxito comercial.
Wincenty Witos

**Wincenty Witos**, nado en Wierzchosławice o 22 de xaneiro de 1874 e finado en Cracovia o 31 de outubro de 1946, foi o primeiro ministro de Polonia en catro ocasións: xuño de 1920, xullo de 1920 a setembro de 1921, maio a decembro de 1923, e en maio de 1926.
Xosefa de Bastavales

**Josefa Juncal Barreiro**, máis coñecida como ***Josefa*** ou ***Xosefa de Bastavales***, nada en Santaia (Gorgullos, Tordoia) o 20 de xullo de 1932 e finada o 2 de outubro de 2024 en Bastavales (Brión), foi unha pandeireteira galega.

## Traxectoria 
Nacida no lugar de Santaia, no concello de Tordoia, cando fixo os dezaseis anos, os seus pais foron vivir á parroquia de Bastavales, en Brión. A pesar de deixar de vivir en Tordoia, Josefa seguiu mantendo contacto co seu concello natal, e ía con frecuencia ás súas romarías. Por medio dun veciño que tocaba o acordeón nas celebracións relixiosas na igrexa de Bastavales, comezou o seu interese na música e aprendeu a tocar ese instrumento e tamén a pandeireta, de xeito autodidacta, ademais de cantar música tradicional.

A súa vida pegou un xiro xa cunha idade avanzada, cando o xornalista e escritor vilalbés Ramón Chao mercou unha casa en Bastavales, e ambos trabaron amizade. Así coñeceu tamén ao fillo deste, o célebre músico galego-francés Manu Chao, co que comezou a tocar a pandeireta e a cantar, do mesmo xeito que con Xurxo Souto, converténdose nunha figura do movemento bravú. Con preto de 70 anos foi con Manu Chao de xira, actuando en lugares como Barcelona, Lión ou o Festival Intercéltico de Lorient.

Durante eses anos colaborou en diversos programas de televisión, visitou distintos lugares da xeografía galega e compartiu escenario con distintos grupos e artistas de recoñecido prestixio tanto a nivel nacional como internacional como Os Diplomáticos de Monte-Alto, Cristina Pato, Susana Seivane, Fuxan os Ventos, Mercedes Peón, Compay Segundo ou o grupo de música folk irlandés The Chieftains.

Faleceu en Bastavales o 2 de outubro de 2024, aos 92 anos de idade.

## Notas 
## Véxase tamén 
### Ligazóns externas 
* Vídeo musical: Josefa de Bastavales e Manu Chao
* Homenaxe a Xosefa na Gentalha do Pichel.
America's Next Top Model

miniatura|300px|Adrianne Curry gañadora do primeiro ciclo
'''America's Next Top Model''' é un programa de telerrealidade da televisión estadounidense que consiste nunha competición na que se elixe unha muller á que lle dan unha oportunidade para comezar unha carreira como modelo profesional por medio de contratos publicitarios e aparición en revistas de moda. Tyra Banks, antiga modelo, é a creadora, xuíz principal e presentadora do programa, tamén é a produtora xunto con Ken Mok e Anthony Dominici. A primeira edición, denominada ciclo, comezou o 20 de maio de 2003 na United Paramount Network, converténdose nun dos seus programas máis vistos, desde 2006 emítese na súa sucesora, The CW Television Network, onde é con diferenza o programa máis visto.

O tema da apertura cántao Tyra Banks producido por Rodney "Darkchild" Jerkins.

## Gañadora 
# Adrianne Curry
# Yoanna House
# Eva Pigford
# Naima Mora
# Nicole Linkletter
# Danielle "Dani" Evans
# CariDee English
# Jaslene Gonzalez
# Saleisha Stowers
# Whitney Thompson
# Brittany "McKey" Sullivan
# Teyona Anderson
# Nicole Fox
# Krista White
# Ann Ward
# Brittani Kline
# Lisa D'Amato
Economía de Marrocos

Marrocos pertence ao grupo de países emerxentes, cun sistema económico mixto. Desde o 1993 o goberno seguiu unha política de privatización das empresas públicas, así como da liberalización de moitos sectores da economía.

Aínda que os últimos anos os diversos gobernos seguiron unha política de diversificación económica, a agricultura que só representa o 17% do PIB emprega ao 44% da poboación activa. No 2009 aínda que a crise azoutou a unha parte do mundo, Marrocos conseguiu un crecemento do 5,0% grazas en parte a sobreproteccionismo da banca marroquí e aos bos resultados no sector agrícola.

Os ingresos do país proveñen nun 17,1% da agricultura, o 31,6% da industria e o 51,4% do sector servizos, segundo datos proporcionados no ano 2010. A inflación foi de 2,5 puntos aquel ano e o 15% da poboación vive nunha situación de pobreza. A porcentaxe de poboación activa é do 20% de habitantes.

As políticas económicas de Marrocos trouxeron estabilidade ao país a comezos da década de 1990, pero non diminuíron o desemprego, estimado o 20% nas cidades, a pesar dos esforzos do goberno para diversificar a economía. Os déficits comercial e orzamentario de Marrocos creceron durante o 2010. A redución do gasto do goberno e a adaptación a un crecemento económico reducido en Europa - onde están os seus principais mercados - serán os desafíos do país en 2011. Para o longo prazo, un dos principais desafíos é mellorar a educación e crear oportunidades de emprego para os mozos, ademais de reducir as desigualdades entre ricos e pobres e combater a corrupción.

## Notas
George Armstrong Custer

**George Armstrong Custer**, nado en New Rumley, Ohio, o 5 de decembro de 1839 e finado en Little Big Horn, Montana, o 25 de xuño de 1876, foi un oficial de cabalaría do Exército dos Estados Unidos que participou na Guerra de Secesión e nas Guerras Indias. Foi un militar orgulloso e considerado polos seus detractores como un buscaglorias. Non obstante, os soldados que o tiveron como comandante considerábano un gran líder. O 25 de xuño de 1876 morreu xunto a 210 dos seus homes do famoso 7º rexemento de cabalaría na batalla de Little Bighorn, que o enfrontou ás tribos comandadas polo Xefe Indio Cabalo Tolo.

## Véxase tamén 
### Outros artigos 
* Buffalo Calf Road Woman
### Ligazóns externas 
* Custer, o megalómano líder do Sétimo de Cabalaría
Atlético Coruña Montañeros Club de Fútbol

dereita|miniatura|Atlético Coruña Montañeros coa canteira - campións da Rexional Preferente 2024-25.
O **Atlético Coruña Montañeros Club de Fútbol** é un club de fútbol galego da cidade da Coruña, que compite no Grupo 1 da Preferente Galicia. Foi fundado en 1978. O club adoptará o nome de **Montañeros Club de Fútbol Banco Gallego**.

Pouco a pouco comezou a facerse notar nas divisións autonómicas galegas, e foi avanzando categorías ata chegar a ser profesional. Na tempada 2006/07 acadando o cuarto ascenso consecutivo chegando á Terceira División. Na súa primeira tempada na categoría o equipo conseguiu salvar a categoría quedando no oitavo posto. Na tempada 2008/09 o equipo rematou na segunda posición, posto que lle fixo disputar a promoción de ascenso. Aínda que non conseguiu ascender de categoría no terreo de xogo xa que perdeu contra o Hellín Deportivo, o descenso administrativo do Cidade de Santiago fíxolle ocupar a súa praza coma mellor galego clasificado. Por esta razón, o Montañeros debutou na tempada 2009-10 na Segunda División B, quedando 10º. Logo de tres anos na categoría de bronce, remata a tempada 2011-12 en 18º lugar e descende á Terceira División.

Porén, a falla de apoios económicos provocou que o equipo nunca chegase a competir de novo nesa categoría. O 1 de xuño de 2012, o Montañeros anuncia a disolución do seu equipo sénior e a súa vontade de centrarse no traballo coa canteira. En 2014 o club foi absorbido polo Atlético Coruña Club de Fútbol xunto co Sporting Universidade. En 2016 o club cambia o seu nome polo de **Atlético Coruña Montañeros Club de Fútbol**. A partir de 2016 volve contar con equipo sénior tras herdar a praza do Sporting Universidade.

## Uniforme 
* **Uniforme titular:** Camiseta morada, pantalón morado e medias moradas.

### Uniformes históricos 
## Estadio 
O Montañeros non conta con estadio en propiedade. Durante a etapa 2003-2012, o equipo sénior xogaba os seus partidos na Grela e, posteriormente, en Elviña, aínda que tamén chegou a disputar un partido en Riazor fronte ao Alavés despois de llo solicitar ao concello.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 3
* **Tempadas en 3ª**: 2
* **Mellor posto na liga**: 10º (2ª B, tempada 2009-10)
* **Participacións na Copa do Rei**: 0
* **Promocións de ascenso a Segunda B**: 1 (0 ascensos)

### Historial na liga 
|valign="top" width=0%|

|}

## Palmarés 
* Subcampión da **Terceira División de España (1):** 2008/09
* **Preferente Galicia (2):** 2006/07, 2024/25
* **Primeira Galicia (2):** 2005/06, 2017/18
* **Segunda Galicia (1):** 2004/05
* **Terceira Galicia (1):** 2003/04
* **Fase Autonómica Galega da Copa RFEF (1):** 2010/11
* **Copa da Coruña (2):** 2005, 2025
* **Copa Deputación da Coruña (1):** 2025

## Notas 
## Véxase tamén 
### Ligazóns externas 
*Web oficial do Montañeros CF
Presidente da República Centroafricana

O presidente é o xefe de estado de República Centroafricana. Dende a independencia o 13 de agosto de 1960, o país tivo 5 xefes de estado, incluíndose Jean-Bédel Bokassa que tamén gobernou co título de imperador Bokassa I.

Esta é a lista dos xefes de estado da República Centroafricana dende o 1960 ata hoxe.

## Véxase tamén 
* Primeiro Ministro da República Centroafricana
* República Centroafricana
Lingua bhojpuri

O **bhojpuri** é unha lingua que se fala no nordeste da India, no occidente do estado de Bihar, na parte norte de Jharkhand, e na rexión Purvanchal de Uttar Pradesh, así como ao sur do Nepal. Tamén se emprega na Güiana, Suriname, Fiji, Trinidad e Tobago, Mauricio e Suráfrica, sendo un dos idiomas con máis falantes do mundo.

## Notas 
## Véxase tamén 
### Outros artigos 
* Wikipedia en bhojpuri
### Ligazóns externas 
* O bhojpuri no Ethnologue
Noboribetsu

**Noboribetsu** (登別市, のぼりべつし, *Noboribetsu-shi*) é un concello da subprefectura de Iburi e da prefectura de Hokkaidō no Xapón. Está situado ao suroeste da illa de Hokkaidō, no norte do Xapón. A súa superficie é de 212,11&nbsp;km², a poboación é de 52.572 habitantes (2009) e ten unha densidade de poboación de 248 h/km².

O concello de Noboribetsu limita cos concellos de Muroran, Date, Sōbetsu e Shiraoi.

## Véxase tamén 
### Outros artigos 
* Lista de concellos do Xapón
Otaru

**Otaru** (小樽市, おたるし, *Otaru-shi*) é un concello xaponés da subprefectura de Shiribeshi na prefectura de Hokkaidō. Está situado ao oeste da illa de Hokkaidō, no norte do Xapón. A súa superficie é de 243,30&nbsp;km², a poboación é de 135.500 habitantes (2009) e ten unha densidade de poboación de 557 h/km².

O concello de Otaru limita cos concellos de Yoichi, Akaigawa (que son da subprefectura de Shiribeshi); de Sapporo e Ishikari (que son da subprefectura de Ishikari).

## Véxase tamén 
### Outros artigos 
* Lista de concellos do Xapón
Mikasa

**Mikasa** (三笠市, みかさし, *Mikasa-shi*) é un concello xaponés da subprefectura de Sorachi, na prefectura de Hokkaidō. Está situado no centro-oeste da illa de Hokkaidō, no norte do Xapón. A súa superficie é de 302,64&nbsp;km², a poboación é de 11.015 habitantes (2009) e ten unha densidade de poboación de 36,4 h/km².

O concello de Mikasa limita cos concellos de Iwamizawa, Bibai, Ashibetsu e Yūbari.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Mikasa .
* Sitio web oficial da cidade de Mikasa  .
Meguro

**Meguro** (目黒区, めぐろく, *Meguro-ku*) é un barrio especial da prefectura de Tokyo no Xapón. Está situado no sur da rexión de Kantō e ao leste da prefectura, na parte leste da illa de Honshū. A súa superficie é de 14,70&nbsp;km², a poboación é de 269.405 habitantes (2009) e ten unha densidade de poboación de 18.330 h/km².

O barrio de Meguro limita cos barrios de Setagaya, Shibuya, Shinagawa e Ōta.

## Véxase tamén 
### Outros artigos 
* Barrios de Tokyo

### Ligazóns externas 
* Sitio web oficial do barrio de Meguro .
The Twilight Saga: New Moon

***The Twilight Saga: New Moon*** é un filme fantástico estadounidense dirixido por Chris Weitz que se estreou no 2009. Baséase na novela *New Moon* de Stephenie Meyer e é secuela de *Twilight*. Está protagonizado por Kristen Stewart, Robert Pattinson, Taylor Lautner e Ashley Greene, que dan vida respectivamente a Bella Swan, Edward Cullen, Jacob Black e Alice Cullen con guión de Melissa Rosenberg.

A rodaxe comezou en marzo de 2009 en Vancouver e en maio o equipo moveuse a Montepulciano (Italia) para proseguir a rodaxe.

## Sinopse 
Edward Cullen (Robert Pattinson) decide abandonar a Bella Swan (Kristen Stewart) para mantela afastada dos perigos do mundo dos vampiros. Coa axuda de Jacob Black (Taylor Lautner), o seu amigo da infancia e membro da misteriosa tribo quileute, Bella intentará superar o abandono de Edward, que a deixou sumida no maior dos desconsolos. Pero os perigos seguen perseguindo á rapaza, e Bella só contará co apoio do cada vez máis achegado Jacob. Repentinamente, Bella atópase inmersa no mundo dos lobishome, ancestrais inimigos dos vampiros.

## Personaxes 
;Principais
* Kristen Stewart como Bella Swan
* Robert Pattinson como Edward Cullen
* Taylor Lautner como Jacob Black

;Secundarios
* Peter Facinelli como Carlisle Cullen
* Elizabeth Reaser como Esme Cullen
* Ashley Greene como Alice Cullen
* Kellan Lutz como Emmett Cullen
* Nikki Reed como Rosalie Hale
* Jackson Rathbone como Jasper Hale
* Billy Burke como Charlie Swan
* Rachelle Lefevre como Victoria
* Edi Gathegi como Laurent
* Michael Sheen como Aro
* Dakota Fanning como Jane
* Anna Kendrick como Jessica Stanley
* Michael Welch como Mike Newton

## Galardóns e nomeamentos 
* 2009: 4 Nomeamentos ós Premios Razzie, incluíndo peor actor secundario, guión e elenco.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo
Pat Metheny

**Patrick Bruce Metheny**, nado o 12 de agosto de 1954 en Lee's Summit, Missouri,  é un guitarrista e compositor de jazz estadounidense.

## Traxectoria 
É un dos músicos de jazz de maior éxito de público e crítica. É o líder do Pat Metheny Group e tamén está involucrado en dúos, traballos en solitario e outros proxectos paralelos. O seu estilo incorpora elementos progresivos e de jazz contemporáneo, post-bop, latin jazz e jazz fusion.
Settsu

**Settsu** (摂津市, せっつし, *Settsu-shi*) é un concello xaponés da prefectura de Osaca. Está situado ó norte da prefectura, na parte Hokusetsu (significa a parte norte de Settsu), no centro da rexión de Kinki, e no centro-oeste da illa de Honshu. A súa superficie é de 14,88&nbsp;km², a poboación é de 83.627 habitantes (2009) e ten unha densidade de poboación de 5.620 hab./km².

O concello de Settsu limita cos concellos de Osaca, Suita, Ibaraki, Takatsuki, Neyagawa e Moriguchi.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Settsu .
T.I.

**Clifford Joseph Harris, Jr.**, nado en Atlanta o 25 de setembro de 1980, é un rapeiro estadounidense máis coñecido polo sobrenome artístico de **T.I.**

## Traxectoria 
O seu primeiro álbum de estudio foi ''I'm Serious* en 2001, o segundo foi *Trap Muzik* en 2003, e o terceiro *Urban Legend* o ano seguinte, foi o cuarto, *King* publicado en 2006, cando conseguiu a máxima popularidade, debutando no número un do Billboard 200, vendendo medio millón de discos na primeira semana e facendo que T.I. gañase o seu primeiro Premio Grammy. Os seus seguintes álbums *T.I. vs. T.I.P* e *Paper Trail* tamén chegaron ó número un. No ano 2003 formou a súa propia discográfica, Grand Hustle Records.

Ata marzo de 2009, T.I. tivo 10 sinxelos na Billboard Hot 100, chegando tres deles a número un "My Love" con Justin Timberlake, "Whatever You Like" e "Live Your Life" con Rihanna. En 2006 debutou no cinema no filme *ATL*, aparecendo o ano seguinte en* American Gangster''.
Galería de imaxes de embarcacións afundidas en Galicia

**Galería de imaxes** de embarcacións afundidas en Galicia.

## Embarcacións afundidas en Galicia 

Ficheiro:Pontedeume.Cabanas.Galiza.jpg|Na desembocadura do río Eume, entre Pontedeume e Cabanas
Ficheiro:Pontedeume.Galiza.097.jpg|Pontedeume
Ficheiro:Cambados.Galicia.03.jpg|Cambados
Ficheiro:Pontedeume.Galiza.063.jpg|Na ría de Ares
Ficheiro:Pontedeume.Galiza.056.jpg|Pontedeume
Ficheiro:Pontedeume.Galiza.109.jpg|Pontedeume
Ficheiro:Pontedeume.Galiza.066.jpg|Pontedeume
Ficheiro:O Burgo 090710 Galiza 25.jpg|O Burgo, Culleredo
Ficheiro:Dorna afundida. Taramancos, Boa, Noia.jpg|Taramancos, Boa, Noia

## Véxase tamén 
### Outros artigos 
*Galería de imaxes de Galicia
*Galería de imaxes da Sociedade de Salvamento e Seguridade Marítima de Galicia‎
*Galería de imaxes de barcos remolcadores en Galicia
*Galería de imaxes de embarcacións de Viveiro
Willy DeVille

**Willy DeVille**, nado en Stamford (Connecticut) o 25 de agosto de 1950 e finado en Nova York o 6 de agosto de 2009, foi un cantante e compositor estadounidense.

Primeiro coa súa banda Mink DeVille (1974-1985) e, máis tarde por libre, ao longo de 35 anos de carreira creou cancións enteiramente orixinais malia estaren enraizadas no estilo musical tradicional americano.

## Traxectoria 
DeVille traballou con colaboradores de todo o espectro da música americana, incluíndo Jack Nitzsche, doc Pomus, Dr John, Mark Knopfler, Allen Toussaint, Eddie Bo, Brenda Lee, Los Camperos de Nati Cano, e David Hidalgo. A típica canción de Deville en calquera das súas músicas está chea de anhelos románticos. Os ritmos latino, *riffs* de *blues*, doo-WOP, música caxún, aires de cabaré francés, e ecos do principios dos 60 atópanse nas súas obras.

Mink DeVille foi a banda do histórico club neoiorquino CBGB, no que naceu o punk rock a mediados da década dos 70. Deville axudou a axustar o son de Brill Building, e despois da súa mudanza a Nova Orleáns en 1988, axudou a desencadear o renacemento da música tradicional da cidade, o *rithm & blues*. As súas letras sentimentais e a exploración dos ritmos e sons americanos axudaron a definir un novo estilo musical, ás veces chamado "hispano-americano." Jack Nitzsche dixo de DeVille que era o mellor cantante co que chegara a traballar. Maila ser unha estrela en Europa, non foi moi coñecido nos Estados Unidos.

O crítico Robert Palmer escribiu sobre el en 1980:

Doc Pomus, membro do Salón da Fama do Rock and Roll e co cal compuxo varias cancións, escribiu sobre el:

DeVille morreu de cancro pancreático durante a noite do 6 de agosto do 2009 nun hospital de Nova York.
EMZ

**.EMZ**, referido a *Windows Compressed Enhanced Metafile* é a extensión dun arquivo de gráficos empregado polo software Microsoft Office e Microsoft Visio. É similar a "Enhanced Metafiles (.EMF) pero está construído empregando o algoritmo de compresión GZIP.

Para visualizalo, abonda con abrir un dos programas do paquete Microsoft Office e calcar en inxerir imaxe.
Hannah Montana

***Hannah Montana*** é unha serie de televisión estadounidense creada por Michael Poryes, Richard Correll e Barry O'Brien que se emitiu en Disney Channel durante catro tempadas entre o 24 de marzo de 2006 e o 16 de xaneiro de 2011. Coproducida por It's a Laugh Productions e filmada en Hollywood, xunto con ''That's So Raven* foi un dos programas máis exitosos da cadea e a súa banda sonora foi un dos discos máis vendidos en 2006.

O 10 de abril de 2009 estreouse un filme baseado na serie, *Hannah Montana: The Movie''.

## Sinopse 
A serie trata de Miley Stewart, interpretada por Miley Cyrus, unha estudante adolescente de catorce anos que vai vivir a Malibú co seu irmán máis vello, Jackson (Jason Earles) e seu pai Robby (Billy Ray Cyrus), compositor de música. Miley leva unha vida paralela pola noite como Hannah Montana, famosa cantante pop que oculta a súa identidade real ó público, a non ser ós seus amigos íntimos, Lilly e Oliver, e á familia. Con todo, malia as vantaxes da fama, o que quere en realidade Miley é vivir unha vida como a de calquera rapaza da súa idade.

## Episodios 
## Notas 
## Véxase tamén 
### Ligazóns externas 
*
Edward Cullen

**Edward Cullen** (nado **Edward Anthony Masen**) é un personaxe de ficción das novelas da serie Twilight da escritora estadounidense Stephenie Meyer, aparece nos libros *Twilight*, *New Moon*, *Eclipse* e *Breaking Dawn*, así como nos filmes baseados nelas e na aínda inacabada *Midnight Sun* - unha reescritura dos sucesos de *Twilight* desde a perspectiva de Edward. 

## Traxectoria vital do personaxe 
Edward é un vampiro que vive como fillo adoptivo nunha familia de vampiros, Carlisle Cullen (pai), Esme Cullen (nai) e outros catro irmáns tamén adoptados: Rosalie Hale, Jasper Hale, Alice Cullen e Emmett Cullen. Todos os Cullen decidiron non nutrirse do sangue de seres humanos, tan só de animais, definindo o seu estilo de vida como *vexetariano*. Edward namórase, casa e ten un fillo con Bella Swan, unha rapaza humana que máis tarde elixe converterse nunha vampira. Nos filmes Twilight e *New Moon* interprétao o actor Robert Pattinson.
Zumaia

**Zumaia** (en castelán *Zumaya*, non oficial) é un municipio do País Vasco, pertencente á provincia de Guipúscoa. Está situado a carón do mar e da baía onde conflúen os ríos Urola e Narrondo. Polo norte limita co mar Cantábrico, e polo sur coas dúas Arroas (Arroa goia e Arroa behea), con Ibañarrieta e con Zestoa. Ao leste está o barrio de Askizu e Getaria. Ao oeste atópase Elorriaga, Itziar e Deba.

A súa poboación no 2008 era de 9099 habitantes, que se concentran principalmente no seu núcleo urbano, mais tanto dentro como fora do casco existen barrios dispersados, como poden ser San Miguel de Artadi e Oikia.

O alcalde do concello a partir do 2011 é Iñaki Agirrezabalaga Alkorta, membro de Bildu.

## Véxase tamén
### Ligazóns externas
Sexo oral

O **sexo oral** refírese á práctica sexual consistente na estimulación erótica dos xenitais por medio da boca, lingua, dentes ou gorxa. O cunnilingus é o practicado nunha muller mentres a felación é nun home, o anilingus é a estimulación do ano. A excitación doutras partes do corpo, como bicar ou lamber non se considera sexo oral como tampouco a inxesta de líquidos xenitais, seme ou fluxo vaxinal sen contacto físico boca-vexitalia.

Habitualmente o sexo oral forma parte do acto sexual, como preliminares ou como clímax pero tamén se pode practicar de seu.

## Galería 

Ficheiro:Édouard-Henri Avril (24).jpg|Cunnilingus entre dúas mulleres
Ficheiro:Sexual_scene_on_pompeian_mural.jpg|Fresco en Pompeia
Ficheiro:Édouard-Henri Avril (20).jpg|Felación
Ficheiro:Cunni.png|Cunnilingus

Ficheiro:69ing.svg| O coñecido 69

Ficheiro:Fellatio.png|Felación
Sumoto

**Sumoto** (洲本市, すもとし, *Sumoto-shi*) é un concello da prefectura de Hyōgo no Xapón. Está situado no centro da rexión de Kinki e ó sur da prefectura, ao sur da illa de Awaji. A súa superficie é de 182,48&nbsp;km², a poboación é de 47.776 habitantes (2009) e ten unha densidade de poboación de 262 h/km².

O concello de Sumoto limita pola terra cos concellos de Awaji e Minamiawaji.

## Véxase tamén 
### Outros artigos 
* Illa de Awaji
* Lista de concellos do Xapón

### Ligazóns externas 
* Sitio web oficial da cidade de Sumoto  .
Kizugawa

**Kizugawa** (木津川市, きづがわし, *Kizugawa-shi*) é un concello xaponés da prefectura de Kyoto. Está situado ao centro-norte da rexión de Kinki e ao sur da prefectura, na zona da provincia histórica de Yamashiro, no centro-oeste da illa de Honshu. A súa superficie é de 85,12&nbsp;km², a poboación é de 68.374 habitantes (2009) e ten unha densidade de poboación de 803 hab./km².

O concello de Kizugawa limita cos concellos de Seika, Ide, Wazuka, Kasagi (que son da prefectura de Kyoto); e Nara (este último é da prefectura de Nara).

## Historia 
A cidade de Kizugawa foi fundada pola fusión de 3 concellos do distrito de Sōraku (*Yamashiro*, *Kizu* e *Kamo*) no ano 2007.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Kizugawa .
Ainhoa Arteta

**Ainhoa Arteta Ibarrolaburu**, nada en Tolosa o 24 de setembro de 1964, é unha coñecida soprano vasca.

## Traxectoria 
Formouse no Conservatorio de Donostia e estudou interpretación no Actors Studio de Nova York. Debutou na Ópera de Palm Beach (Estados Unidos) en 1990, como *Corinda* en *A Cenerentola* de Rossini. Da súa intensa actividade concertista destaca o recital na Casa Branca, con Bill Clinton no poder, con motivo da visita oficial do Presidente de Colombia a Washington, D.C.

Casou e divorciouse en dúas ocasións, ten unha filla do seu segundo matrimonio co barítono norteamericano Dwayne Croft e un fillo, froito da súa relación co xinete Jesús Garmendia.

## Repertorio 
* Bizet:
** Lles pêcheurs de perles (Leïla).
** Carmen (Micaela).
* Britten:
** Peter Grimes (Ellen Orford).
* Tchaikovsky:
** Eugene Oneguin (Tatiana).
* Gounod:
** Romeo e Xulieta (Xulieta).
** Faust (Marguerite).
* Lehar:
** Die Lustige Witwe (Hanna).
* Leoncavallo:
** I Pagliacci (Nedda).
* Massenet:
** Manon (Manon).
** Thaïs (Thaïs).
* Mozart:
** Lle Nozze di Figaro (Condesa).
** Don Giovanni (Donna Elvira).
** Cosín fan Tutte (Fiordiligi).
* Poulenc:
** Lles mamelles di Tirésias (Thérèse).
** Dialógueslles des Carmélites (Blanche).
* Puccini:
** La Rondine (Magda).
** Turandot (Liú).
** La Bohème (Mimí).
** La Bohème (Musetta).
** Manon Lescaut (Manon).
* Strauss:
** Daphne(Daphne).
* Verdi:
** La Traviata (Violetta).
** Don Carlos (Elisabeth de Valois).
** Otello (Desdemona).
** Simon Boccanegra (Maria).

## Discografía 
[miniatura|dereita|Ainhoa Arteta coa [Orquestra Sinfónica de Galicia no 2013]]
* *"Recital"* (ENSAIO-RBA música).
* *"Música Renacentista"* (Helicon).
* *"Dona Francisquita"* (Sony).
* *"Entrañable"* (RTVE-música).
* *"Damas del Canto"* (RTVE-música).
* *"Zarzuela"* (RTVE-música).
* *"Ainhoa Arteta y Dwayne Croft en Concerto"* (RTVE-música).
* *"Turandot. Palacio Euskalduna de Bilbao"* (RTVE-música).
* *"Romeo e Xulieta. Teatro Campoamor"* (RTVE-música).
* *"Fedora"* (Deutsche Grammophon).
* *"La Bohéme. Metropolitan Opera House"* (EMI).
* *"la vida" (Vale Music).
* *"La rondine"* (Decca).

## Premios 
* Premio da Hispanic Society of America pola súa Contribución ás Artes.
* Mellor Artista de Música Clásica na V edición (2001) dos Premios da Música.
* Medalla de Ouro do Palau da Música de València.
* Vasco Universal 2003.
* Gaudí-Gresol 2010.

## Notas 
## Véxase tamén 
### Ligazóns externas 
* Iberkonzert
* Entrevista outubro de 2004
* Diario *El País*
* Son, entrevista a Ainhoa Arteta en *Cadena Ser'' o 20-11-2008.
Abadín (homónimos)

Como topónimo **Abadín** posiblemente ten a súa orixe no xenitivo *Abbatini*, do nome latino *Abbatinus*. Nun documento de 1195 aparece a forma *Abbatinus*. Pode referirse a:

;En Galiza
***Abadín**, concello da comarca da Terra Chá;
****Abadín**, parroquia de dito concello;
*****Abadín**, lugar de dita parroquia;
***Abadín**, lugar da parroquia de Alba, no concello de Vilalba;
***Sabadín**, lugar da parroquia de Entrecruces, no concello de Carballo;
***Sabadín**, lugar da parroquia de Saiáns, no concello de Moraña.

;Río de Galiza
*O **río Abadín**, afluente do Miño.

## Outros 
***Abadín**, apelido galego.

## Notas
## Véxase tamén
### Outros artigos
Gossip Girl

***Gossip Girl*** é unha serie de televisión estadounidense baseados na serie de novelas homónimas escritos por Cecily von Ziegesar. A serie creárona Josh Schwartz e Stephanie Savage e prodúcena a CBS Paramount Network Television, Warner Bros., College Hill Productions e Alloy Entertainment, estreándose no Canadá o 18 de setembro de 2007 pola CTV Television Network e nos EUA o día seguinte por The CW Television Network despois do programa America's Next Top Model. Este primeiro episodio estivo dispoñible de forma gratuíta en ITunes Store o 14 de setembro. En principio íanse emitir 22 episodios pero debido á folga de guionistas só se emitiron 13.

Narrado por un personaxe omnisciente, a misteriosa blogueira "Gossip Girl", coa voz de Kristen Bell a serie narra as vidas das adolescentes que estudan nunha escola privada de elite de Upper East Side en Nova York. A serie comeza co regreso da protagonista despois dunha ausencia repentina de varios meses, Serena van der Woodsen (Blake Lively), quen pretende comezar unha nova etapa na súa vida coas súas amigas e familia, comezando unha relación con Dan Humphrey (Penn Badgley), un forasteiro que é parte da turbulenta escena de Manhattan. Outro personaxe importantes é a mellor amiga de Serena e aliada Blair Waldorf (Leighton Meester), unha fermosa raíña da beleza da escena social de Manhattan. Na terceira tempada, os estudantes, xa graduados da escola secundaria atenden á universidade ou pasan ó mundo real.
Berliner Weisse

miniatura|200px|Woodruff Berliner Weisse.
miniatura|200px|Con framboesa.
A **Berliner Weisse** é un tipo de cervexa branca de elaboración segundo a receita das comarcas de Berlín (Alemaña) cun contido alcólico entre 2,5% a 3% e de cor lixeiramente algo turbia. A primeira mención da receita é do ano 1642 polo doutor J.S. Elsholzel. Tómase pura ou "con chorriño" (*mit Schuss*) de xarope de aspérula (verde, na imaxe) ou de framboesa (vermella).